b'\n_START_ARTICLE_\nCampingplads\n_START_SECTION_\nFaciliteter\n_START_PARAGRAPH_\nDen \xc3\xa6ldste daterede campingplads i Danmark er Hundige Strand Familiecamping, der blev \xc3\xa5bnet i 1926._NEWLINE_Tidligere var campingpladser blot en simpel lejrplads med teltning. Med udviklingen af b\xc3\xa5de samfundets \xc3\xb8konomi samt moderne bekvemmeligheder i campingvogne har der ogs\xc3\xa5 fulgt st\xc3\xb8rre krav til campingpladserne. Tidligere var elektricitet ikke en selvf\xc3\xb8lge, hvilket det tv\xc3\xa6rtimod er i dag. Mange campister kr\xc3\xa6ver ogs\xc3\xa5 tilg\xc3\xa6ngelighed til varmt vand samt forskellige former for aktiviteter p\xc3\xa5 pladsen. _NEWLINE_Der er dog stadig nogle som foretr\xc3\xa6kker den mest simple m\xc3\xa5de at campere p\xc3\xa5, hvilket g\xc3\xb8r at man stadig kan finde simple pladser. Naturstyrelsen har en oversigt, over hvor man kan overnatte i naturen. _NEWLINE_Et eksempel herp\xc3\xa5 er en af Danmarks \xc3\xa6ldste campingpladser, Pomlerende Lejrplads p\xc3\xa5 M\xc3\xb8n, hvor der kun er et lokum og koldt vand.\n_START_SECTION_\nStjerner\n_START_PARAGRAPH_\nDer findes ingen officiel stjerne certificering af campingpladser i Danmark. Alle campingpladser kan selv bestemme hvor mange stjerner de \xc3\xb8nsker at have i forbindelse med markedsf\xc3\xb8ring. Frie Campingpladser, bruger ikke kategorisering._NEWLINE_Et flertal af campingpladser, var tilknyttet den private (nu konkursramte) interesseorganisation Campingr\xc3\xa5dets certificeringsordning. Disse pladser blev af Campingr\xc3\xa5det tildelt mellem 1 og 5 stjerner, hvor 1 er for den mest simple og 5 er for den mest luksuri\xc3\xb8se. Tilsvarende kategorisering anvendes i det meste af Europa, men i Sverige gik man i 2008 over til at give de enkelte pladser karakterer ud fra fem kriterier (hygiejne, milj\xc3\xb8, service, rekreation, aktiviteter). Denne kategorisering bruges ogs\xc3\xa5 sidel\xc3\xb8bende med stjernerne ved nogle forbund i Danmark.\n_START_SECTION_\nSt\xc3\xb8rrelsen\n_START_PARAGRAPH_\nSt\xc3\xb8rrelsen af en campingplads en meget varierende. I henhold til Erhvervsministeriets unders\xc3\xb8gelse i 2018 i forbindelse med opdatering af campingreglementet (tilf\xc3\xb8jet de oplysninger som F-camping har fundet p\xc3\xa5 de enkelte pladser) er der f\xc3\xb8lgende tal:_NEWLINE_Typisk er de (50%), i Danmark, p\xc3\xa5 mellem 100-245 standpladser. Fra den mindste p\xc3\xa5 7 enhedspladser til den st\xc3\xb8rste N\xc3\xb8rre Lyngvig camping med 1.433 af kommunen godkendte standpladser (ERST 2018 og F-campings aktindsigt fra 2015). _NEWLINE_De 128 st\xc3\xb8rste campingpladser (den med 1/4 flest campingenheder) er store og har derfor ca. 50% af kommunernes godkendte antal standpladser, hvorimod de 128 mindste (dem med 1/4 f\xc3\xa6rrest campingenheder) har 7% af enhedspladserne._NEWLINE_I udlandet kan der dog findes eksempler p\xc3\xa5 langt st\xc3\xb8rre pladser. S\xc3\xa5ledes har Union Lido i Italien mere end 2.500 standpladser, hvor der i h\xc3\xb8js\xc3\xa6sonen er mere end 11.000 g\xc3\xa6ster.\n_START_SECTION_\nUdlejning\n_START_PARAGRAPH_\nP\xc3\xa5 de fleste campingpladser er der mulighed for at leje hytter. Hytter m\xc3\xa5 man h\xc3\xb8jest leje i 4 uger om \xc3\xa5ret p\xc3\xa5 den samme plads._NEWLINE_Nogle har ogs\xc3\xa5 udlejning af fast opstillede campingvogne med fortelt og nogle har udlejning af telte.\n_START_SECTION_\nFastliggere\n_START_PARAGRAPH_\nDet er ogs\xc3\xa5 blevet popul\xc3\xa6rt af v\xc3\xa6re fastligger, dvs. at have placeret sin campingvogn eller telt p\xc3\xa5 en bestemt plads over en l\xc3\xa6ngere periode, typisk mindst 3/6/9 m\xc3\xa5neder, men nogle steder er der mulighed at have den placeret hele \xc3\xa5ret rundt. _NEWLINE_S\xc3\xa5ledes betragtes is\xc3\xa6r en campingvogn ogs\xc3\xa5 som en slags mobilt sommerhus.\n_START_SECTION_\nOrganisationer\n_START_PARAGRAPH_\nI for\xc3\xa5ret 2019 er der mindst 523 kommunalt godkendte campingpladser i Danmark. St\xc3\xb8rstedelen er privatejede, men der findes ogs\xc3\xa5 forenings- og kommunalt drevne pladser. _NEWLINE_256 campingpladser er tilknyttet DK-camp. _NEWLINE_50 campingpladser er tilknyttet Frie Campingpladser i Danmark. _NEWLINE_22 campingpladser er tilknyttet DCU, Dansk Camping Union. _NEWLINE_2 campingpladser er tilknyttet en international forening Leading Campings'